4 หุ้นสื่อสารรูดหนัก-ราคาเต็มมูลค่า แนะปรับพอร์ตลุย ”แบงก์-ค้าปลีก” ความเสี่ยงต่ำ-ไม่แพง
4 หุ้นสื่อสารรูดหนัก-ราคาเต็มมูลค่า แนะปรับพอร์ตลุย ”แบงก์-ค้าปลีก” ความเสี่ยงต่ำ-ไม่แพง
4 หุ้นสื่อสารรูดหนัก-ราคาเต็มมูลค่า แนะปรับพอร์ตลุย ”แบงก์-ค้าปลีก” ความเสี่ยงต่ำ-ไม่แพง
23 ก.ย. 2562

ผู้สื่อข่ารายงานว่า หุ้นกลุ่มสื่อสารปรับตัวลงแรงนำโดย AVANC,INTUCH,TRUE,DTAC โดย บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 15.59 น. อยู่ที่ระดับ 211.00 บาท ลบ 11.00 บาท หรือ 4.95%  ด้วยมูลค่าซื้อขาย 2.51 พันล้านบาท
ด้าน บริษัท อินทัช โฮลดิ้งส์ จำกัด (มหาชน) หรือ INTUCH ณ เวลา 16.03 น. อยู่ที่ระดับ 63.50 บาท ลบ 4.25 บาท หรือ 6.27% ด้วยมูลค่าซื้อขาย 1.31 พันล้านบาท
ส่วนราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 15.59 น. อยู่ที่ระดับ 5.20 บาท ลบ 0.25 บาท หรือ 4.59% สูงสุดที่ระดับ 5.45 บาท ต่ำสุดที่ระดับ 5.15 บาท ด้วยมูลค่าการซื้อขาย 1 พันล้านบาท
ด้านราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC อยู่ที่ระดับ 57 บาท ลบ 1 บาท หรือ 1.72 บาท สูงสุดที่ระดับ 58.25 บาท ต่ำสุดที่ระดับ 56.25 บาท ด้วยมูลค่าการซื้อขาย 549.84 ล้านบาท
บล.ซีจีเอส-ซีไอเอ็มบี ระบุว่า  : ในช่วงที่ตลาดเข้าสู่ภาวะซึมเศร้าจากการที่ขาดปัจจัยหนุนใหม่ๆ คงต้องมองไปที่ปัจจัยบวกเป็นรายกลุ่มหรือเน้นกลุ่มที่คาดว่าจะมีผลการดำเนินงานไตรมาส 3 ออกมาดีหรือฟื้นตัวได้ โดยมองกลุ่มพลังงานและปิโตรเคมียังมีโอกาสปรับลงต่อจากการที่หากซาอุฯกลับมาฟื้นกำลังการผลิตได้ตามปกติในสิ้นเดือนนี้ ราคาน้ำมันก็ยังมีโอกาสปรับลงต่อ
ส่วนกลุ่มไฟฟ้าและสื่อสารแม้ว่าจะเป็นกลุ่มปลอดภัยแต่มีราคาค่อนข้างเต็มมูลค่าจึงอาจปรับขึ้นได้ยาก มองกลุ่มที่มีการประเมินมูลค่าไม่แพงและมี downside risk ของผลกำไรค่อนข้างต่ำแล้วอย่างกลุ่มธนาคาร (BBL KBANK SCB TMB) กลุ่มค้าปลีก (BJC CPALL HMPRO) และกลุ่มโรงพยาบาล (BDMS BCH BH CHG) จะเป็นกลุ่มที่น่าสนใจเข้ามา trading buy หรือพักเงินในช่วงนี้หุ้นแนะนำคือ BCH MPRO KBANK QH